АҞӘА, жьҭаара 9 – Sputnik. Жьҭаара 5 раахыс Аҟәатәи аҿкчымазаратә хәышәтәырҭаҿы ПЦР-диагностиказ заанаҵтәи ашәҟәҭагалара мҩаԥысуеит ҳәа Sputnik иазеиҭалҳәеит ахәышәтәырҭа аҳақьым хада Мадина Быҭәԥҳа.
"Асиа аҽанҵаразы арахь иааитәуп. Ахәышәтәырҭаа усзуҩ ауаа асиа ианиҵоит. Асиа аҽанҵаразы аҳақьым ушынаишьҭыз азы аршаҳаҭга уцзароуп", - ҳәа лҳәеит Быҭәԥҳа.
Асианҵара мҩаԥысуеит ашьыжь асааҭ жәба инаркны. Зынӡа мышкы ахы-аҵыхәала 20 анализ ҟарҵоит. Иахьазы жьҭаарамза 15 рҟынӡа асиақәа харҭәаауп.